So‘nggi ma’lumotlariga ko‘ra, butun dunyo bo‘ylab koronavirusdan zararlanganlar soni 110 337 nafarga yetgan, shundan 80 739 holat Xitoyda qayd etilgan. Foto: REUTERS / Thomas Peter Xitoyda yangi koronavirusga chalinganlarning 70 foizdan ortig‘i tuzaldi, deb ma’lum qildi Jahon sog‘liqni saqlash tashkiloti (JSST) bosh direktori Tedros Adxanom Gebreyyesus. "Xitoyda yangi koronavirusga chalingan 80 ming kishining 70 foizdan ortig‘i tuzalib ketdi", - dedi u. JSSTning ma’lumot berishicha, bu 58,6 mingdan ortiq kishi demakdir. Qayd etilishicha, Xitoyda yangi koronavirusdan o‘lim holatlari yoshi 80dan oshganlarda 20, yurak-qon tomir kasalligi bor insonlarda 13, qand kasaliga duchor bo‘lganlarda 9, nafas olish yo‘llari bilan bog‘liq muammosi bo‘lganlarda 8 va saratonga uchraganlarda 7,5 foizga ko‘proqdir. So‘nggi ma’lumotlariga ko‘ra, butun dunyo bo‘ylab koronavirusdan zararlanganlar soni 110 337 nafarga yetgan, shundan 80 739 holat Xitoyda qayd etilgan.